proxectonos/corpus_dominio_legal_administrativo_tmp huggingface dataset:
DECRETO 91/2002, do 7 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto complementario número 1 de desdobramento do corredor C.R.G. 1.1 de Catabois a Igrexafeita (treito I). (Clave: AC/98/146.1 C.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/04/2002

Con data do 27 de decembro de 2001, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto complementario nº 1 de desdobramento do corredor C.R.G. 1.1 de Catabois a Igrexafeita (treito I). Clave: AC/98/146.1 C.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
O corredor C.R.G. 1.1 de Catabois (Ferrol) a Igrexafeita, cunha lonxitude de 18,3 km, ten na actualidade catro enlaces: Río do Pozo, A Carreira, San Sadurniño e Penavidrieira-Narahío. Non obstante, para articula-la conexión da rede viaria local coa futura autovía Ferrol-Vilalba, o primeiro treito do cal o constitúe o desdobramento do dito corredor, resulta conveniente a construcción dun novo enlace no p.k. 7+120 no lugar de Sedes.
Desta forma daríaselle unha nova posibilidade de enlace coa autovía a Neda e a unha ampla zona de Narón, a través da estrada provincial CP-5404 desconxestionando a conexión a través da AC-113. É dicir, dotaríase a toda a zona dunha malla de conectividade e accesibilidade á autovía, moito máis eficaz que na actualidade.
Por outra parte, este enlace viña sendo demandado polas asociacións de veciños locais, en particular a Asociación de Veciños Rosa dos Ventos, xa desde a construcción do corredor, demanda que se viu reactivada ó comeza-las obras do desdobramento.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día sete de marzo de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto complementario nº 1 de desdobramento do corredor C.R.G. 1.1 de Catabois a Igrexafeita (treito I). Clave: AC/98/146.1 C.1.
Santiago de Compostela, sete de marzo de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Resolución do 25 de febreiro de 2002 pola que se ordena a publicación do acordo do Consello da Xunta de Galicia do 22 de febreiro de 2002, polo que se aproba o Plan de racionalización de efectivos do novo edificio administrativo da Xunta de Galicia en Vigo, e se dispón a súa posta en funcionamento.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 02/04/2002

Advertido erro na devandita resolución, publicada no Diario Oficial de Galicia número 41 do martes 26 de febreiro de 2002, cómpre efectua-la oportuna rectificación:
Na páxina 2688, no cadro CONSERXERÍA XERAL-POSTOS BASE GRUPO E, na primeira columna, liña segunda onde di: «E.F. C99.20.000.36560.033 (Ocupado laboral; Grupo V, Cat. 3», debe dicir: «EF.C99.20.000.36560.033 (Ocupado laboral; Grupo V, Cat. 12)».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 14 de marzo de 2002 pola que se lle dá publicidade á relación de beneficiarios das axudas financeiras concedidas ó abeiro da Orde do 7 de xullo de 1997 con proxectos que superan os 50 millóns de investimento subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/04/2002

Con data do 21 de xullo de 1997, DOG nº 139, publícase a Orde do 7 de xullo de 1997 pola que se establece un programa de axudas ós proxectos empresariais de investimento que contribúan á creación e mantemento do emprego estable, modificada pola Orde do 27 de xullo de 2000 (DOG nº 170, do 1 de setembro).
O artigo 13 da Orde do 27 de xullo de 2000 establece que as axudas concedidas a aqueles proxectos
que superen os 50 millóns de pesetas de investimento subvencionable (ou o seu contravalor en euros), serán obxecto de publicación no Diario Oficial de Galicia.
En virtude do exposto anteriormente,
RESOLVO:
Único.-Dar publicidade á relación de beneficiarios de axudas financeiras que figura como anexo, dos que o proxecto de investimento subvencionable supera os 50 millóns de pesetas.
Santiago de Compostela, 14 de marzo de 2002.
Margarita Rodríguez Rama
Directora xeral do Instituto Galego
de Promoción Económica
ANEXO
Orde do 7 de xullo de 1997 (DOG nº 139, do 21 de xullo).
Nº EXPEDIENTE
NOME/RAZON SOCIAL
INVESTIMENTO (EUROS)
SUBVENCION (EUROS)
EMPREGO (CREAR)
00/0176/CO
CARAMELO, S.A.
3.141.255,87
219.887,91
36
00/0149/PO
ALUDEC TERMOPLASTICOS
1.181.455,55
108.025,62
17
00/146/PO
CELTIC STORES
1.982.762,97
138.793,41
25
00/143/PO
EULOGIO MATO, S.A.
802.988,23
68.727,90
12
00/0148/PO
MOLDUTEC MADERA, S.L.
1.589.556,81
95.373,41
18
00/0052/LU
MORBIDELL GALICIA, S.L.
3.604.125,35
252.288,77
40
00/0178/CO
TEAIS, S.A.
1.077.915,21
43.116,61
12
01/0187/CO
COFRICO, S.L.
2.037.088,46
172.710,32
34
Nº EXPEDIENTE
NOME/RAZON SOCIAL
INVESTIMENTO (EUROS)
SUBVENCION (EUROS)
EMPREGO (CREAR)
00/0139/PO
COMERCIO Y PESCA 37, S.L.
924.212,37
61.147,87
11
00/0179/CO
COMPOSTELA BOAIRE, S.L.
701.801,83
49.126,13
10
01/0034/OR
FELDESPATOS SARREAUS, S.L.
1.579.351,63
94.761,10
21
00/0033/OR
GALLEGA DE ANALISIS Y SERVICIOS HOSTELEROS, S.L.
990.708,35
79.256,67
11
00/0140/PO
GRANITOS DO UMIA, S.L.
981.584,99
58.895,10
11
00/0032/OR
GRANITOS SAN JOSE, S.L.
781.315,74
46.878,94
10
01/0051/OR
HISPAMOLDES, S.A.
6.200.173,09
389.853,23
38
01/0188/CO
INDUSTRIALES PANADEROS AGRUPADOS, S.A.
1.072.650,34
53.632,52
12
01/0189/CO
INDUSTRIAS ALIMENTICIAS ISAAC, S.A.
726.479,39
36.323,97
10
00/0180/CO
MATEOS FERNANDEZ, ISAAC
701.988,15
77.218,70
8
00/0050/LU
PIZARRAS VEIRA DO RIO, S.L.
662.026,85
52.962,15
10
00/0048/LU
PROGONCAL, S.L.
871.437,50
78.429,38
10
00/0147/PO
ROCAS Y CANTERIA ORNAMENTAL, S.A.
1.052.035,63
73.642,49
12
01/0197/CO
SANTOS COCINA Y BAÑO, S.L.
1.052.035,63
63.122,14
15
00/0144/PO
TREVES GALICIA, S.L.
3.256.746,36
293.107,17
70
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECIÓN de erros.-Acordo do 12 de marzo de 2002, da Xunta Electoral da Cámara de Comercio, Industria e Navegación de Vilagarcia de Arousa, polo que se fan públicas as candidaturas e a proclamación de electos para as eleccións da Cámara de Comercio, Industria e Navegación de Vilagarcia de Arousa.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 01/04/2002

Advertido erro no citado acordo, publicado no Diario Oficial de Galicia número 58 do 22 de marzo de 2002, cómpre face-la seguinte correción:
No grupo 1, categoría única, onde di: «Fundaciones Rey, S.A.», debe decir: «Fundiciones Rey, S.A».
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Acordo do 25 de febreiro de 2002, da Xunta Electoral da Cámara de Comercio, Industria e Navegación de Lugo, polo que se fan públicas as candidaturas proclamadas para as eleccións da Cámara de Comercio, Industria e Navegación de Lugo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 01/04/2002

Advertidos erros no citado acordo, publicado no Diario Oficial de Galicia número 58, do 22 de marzo de 2002, cómpre face-las seguintes correccións:
No grupo 1 categoría 2ª, onde di: «Fundaciones Pardo», debe dicir: «Fundiciones Pardo».
Onde di: «Serafín Núñez Ramos-Presidente da xunta electoral», debe dicir: «Jesús Bendaña Suárez».
CORRECCIÓN de erros.-Acordo do 25 de febreiro de 2002, da Xunta Electoral da Cámara de Comercio, Industria e Navegación de Pontevedra, polo que se fan públicas as candidaturas proclamadas para as eleccións da Cámara de Comercio, Industria e Navegación de Pontevedra.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 01/04/2002

Advertidos erros no citado acordo, publicado no Diario Oficial de Galicia número 58, do 22 de marzo de 2002, cómpre face-las seguintes correccións:
No grupo 9 categoría única, onde di: «Sánchez úuñez, María Dolores», debe dicir: «Sánchez Núñez, María Dolores».
ORDE do 8 de abril de 2002 pola que se dispón que o director xeral de Obras Públicas se encargue do despacho dos asuntos da Dirección Xeral de Transportes.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/04/2002

Producido o cesamento do titular da Dirección Xeral de Transportes, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Transportes, que figuran no decreto da estructura orgánica da consellería actualmente vixente e outras que lle fosen expresamente delegadas, quédanlle encomendadas temporalmente, e ata que se produza o nomeamento do seu titular, ó director xeral de Obras Públicas.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de abril de 2002.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 26 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000125/2002-IN, interposto por Argimiro Piñeiro Fernández.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 26/03/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo nº 01/0000125/2002-IN interposto por Argimiro Piñeiro Fernández contra o Decreto 289/2001, do 15 de novembro, polo que se aproba o Regulamento para o desenvolvemento e aplicación do previsto na disposición transitoria décimo primeira da Lei 4/1988, do 26 de maio, da función pública de Galicia (DOG nº 223, do 19 de novembro de 2001).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 26 de febreiro de 2002.
Joaquín López-Rúa Soler
Director xeral da Función Pública
RESOLUCIÓN do 26 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000135/2002-IN, interposto por María Luisa Rodríguez Paz.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 26/03/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo 01/0000135/2002-IN interposto por María Luisa Rodríguez Paz contra o Decreto 289/2001, do 15 de novembro, polo que se aproba o Regulamento para o desenvolvemento e aplicación do previsto na disposición transitoria décimo primeira da Lei 4/1988, do 26 de maio, da función pública de Galicia (DOG nº 223, do 19 de novembro de 2001).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 26 de febreiro de 2002.
Joaquín López-Rúa Soler
Director xeral da Función Pública
RESOLUCIÓN do 21 de febreiro de 2002, da Dirección Xeral de Administración Local, pola que se emprazan as partes interesadas no recurso contencioso-administrativo 03/0007093/2002 interposto por Josefa Martínez Verdeal.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/03/2002

Recibida da Sección Terceira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 03/0007093/2002, interposto por Josefa Martínez Verdeal contra o Decreto 220/2001, do 7 de setembro (DOG nº 187, do 26 de setembro), polo que se declara a urxente ocupación para efectos de expropiación forzosa polo Concello de Ortigueira, dos bens e dereitos necesarios para
a realización das obras do proxecto de recuperación do muíño de vento de Campo da Torre, urbanización e axardinamento do seu contorno.
Esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, remitirlle o correspondente expediente administrativo á dita sala, o que se lles notifica a tódalas persoas interesadas no procedemento e se emprazan para que poidan constituírse en parte nos autos da Sección Terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 21 de febreiro de 2002.
Alfonso Rueda de Valenzuela
Director xeral de Administración Local
LEI 1/2002, do 26 de marzo, pola que se modifica a Lei de Galicia 6/1984, do 5 de xuño, do Valedor do Pobo.
PRESIDENCIA — I. DISPOSICIÓNS XERAIS — 04/04/2002

A institución do Valedor do Pobo, creada pola Lei de Galicia 6/1984, do 5 de xuño, baseándose na habilitación contida no artigo 14 do Estatuto de autonomía de Galicia, comezou a súa andada no segundo trimestre do ano l990, durante a terceira lexislatura.
Á devandita institución correspóndelle, como garante dos dereitos fundamentais e das liberdades públicas recoñecidos na Constitución, dos dereitos individuais e colectivos emanados do Estatuto de autonomía de Galicia, especialmente os sancionados no título preliminar, supervisa-la actividade da Administración da Comunidade Autónoma, dos seus entes e empresas públicas ou dependentes, así como a da Administración local naquelas materias que son competencia da nosa Comunidade Autónoma.
A magnitude acadada pola Administración autonómica galega desde a data da posta en funcionamento desta institución, como consecuencia do traspaso de competencias transferidas desde a Administración xeral do Estado, aconsella proceder ó incremento do número dos vicevaledores, como órganos auxiliares deste alto comisionado, que permitan implementa-la eficacia da actuación desta institución e coadxuvar, en definitiva, ó cumprimento dos fins para os que foi creada.
Por todo o exposto, o Parlamento de Galicia aprobou e eu, de conformidade co artigo 13.2º do Estatuto de Galicia e co artigo 24 da Lei 1/1983, do 23 de febreiro, reguladora da Xunta de Galicia e do seu presidente, promulgo en nome de El-Rei a Lei pola que se modifica a Lei de Galicia 6/1984, do 5 de xuño, do Valedor do Pobo.
Artigo único.-Modifícanse os artigos 8 e 9.1 da Lei de Galicia 6/1984, do 5 de xuño, do Valedor do Pobo, modificada pola Lei 3/1994, do 18 de xullo, que quedan redactados nos seguintes termos:
«Artigo 8
O valedor do pobo estará auxiliado por ata un máximo de tres vicevaledores, nos que poderá delega-las súas funcións, e que o substituirán no exercicio destas conforme a orde que se estableza no seu nomeamento, segundo o disposto no artigo 5.4 desta lei».
«Artigo 9
1. A Comisión de Peticións, por iniciativa dos grupos parlamentarios, proporalle ó valedor do pobo o nomeamento dos vicevaledores. Correspóndelle ó valedor do pobo o seu nomeamento e mailo seu cesamento».
Disposición derradeira
Esta lei entrará en vigor o día seguinte ó da súa publicación no Diario Oficial de Galicia.
Santiago de Compostela, vinteseis de marzo de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 146/2001, do 7 de xuño, sobre planificación, apertura, traslado, cerramento e transmisión de oficinas de farmacia.
CONSELLERÍA DE SANIDADE — I. DISPOSICIÓNS XERAIS — 05/04/2002

Advertidos erros no devandito decreto, publicado no Diario Oficial de Galicia nº 125, do 28 de xuño de 2001, cómpre face-las oportunas correccións:
Na páxina 8.700, artigo 31, parágrafo 1, onde di: «concederalle ó titular da autorización», debe dicir: «concederalle ó adxudicatario».
Na páxina 8.701, artigo 31, parágrafo 2, onde di: «o titular porá», debe dicir: «o adxudicatario porá».
Na páxina 8.701, artigo 31, parágrafo 3, onde di: «Secretaría Xeral da Consellería de Sanidade e Servicios Sociais correspondente», debe dicir. «Secretaría Xeral da Consellería de Sanidade e Servicios Sociais».
Na páxina 8.701, artigo 34, parágrafo 1, onde di: «pode ser forzoso ou voluntario», debe dicir: «pode ser voluntario ou forzoso».
Na páxina 8.701, artigo 34, último parágrafo, onde di: «3», debe dicir; «4».
Na páxina 8.702, artigo 42, parágrafo 1, onde di: «Secretaría Xeral da Consellería de Sanidade e Servicios Sociais correspondente», debe dicir: «Secretaría Xeral da Consellería de Sanidade e Servicios Sociais».
Na páxina 8.702, artigo 44, parágrafo 4, onde di: «sen que por causa imputable ó farmacéutico se solicitase», debe dicir: «sen que, por causa imputable ó farmacéutico, se solicitase».
DECRETO 97/2002, do 4 de abril, polo que se nomea director xeral de Organización e Sistemas Informáticos a Álvaro Manuel Rodríguez Carballo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 05/04/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día catro de abril de dous mil dous,
Nomeo a Álvaro Manuel Rodríguez Carballo director xeral de Organización e Sistemas Informáticos.
Santiago de Compostela, catro de abril de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 96/2002, do 4 de abril, polo que se dispón que cese como director xeral de Organización e Sistemas Informáticos Javier Franco Tubío.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 05/04/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu-
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día catro de abril de dous mil dous,
DISPOÑO:
Que cese, por petición propia, Javier Franco Tubío como director xeral de Organización e Sistemas Informáticos, agradecéndolle os servicios prestados.
Santiago de Compostela, catro de abril de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 22 de marzo de 2002, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 35/2002, interposto por Mª del Carmen Bolardo Rodríguez, Mª Eugenia López Gaiteiro, Manuela Caamaño Rodríguez e Xaquín Charlín González.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/04/2002

Recibida providencia do Xulgado do Contencioso-Administrativo nº 3 de Pontevedra, pola que se reclama o expediente relativo ó recurso contencioso-administrativo, procedemento abreviado 35/2002, interposto por Mª del Carmen Bolardo Rodríguez, Mª Eugenia López Gaiteiro, Manuela Caamaño Rodríguez e Xaquín Charlín González, contra a resolución do 19 de decembro de 2001 da
Dirección Xeral de Xustiza, pola que se convocan a concurso de traslado prazas vacantes entre oficiais, auxiliares e axentes da Administración de xustiza, concretamente contra a oferta de dúas prazas de oficiais no xulgado de 1ª Instancia e Instrucción nº 1 de Cambados por considerar que non se atopan vacantes senón desertas e polo tanto deben ser ofertadas a funcionarios de novo ingreso;
Esta dirección xeral acordou remiti-lo expediente administrativo e notificar, para un xeral coñecemento, a tódalas persoas interesadas no procedemento, e son emprazadas para que poidan comparecer como parte ante o Xulgado do Contencioso-Administrativo nº 3 de Pontevedra no prazo de nove días, de conformidade co disposto no artigo 49 da Lei 29/1998, de 13 de xullo, reguladora da xurisdicción contenciosa-administrativa.
Santiago de Compostela, 22 de marzo de 2002.
Juan José Martín Alvarez
Director xeral de Xustiza, Interior
e Relacións Laborais
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
RESOLUCIÓN do 21 de marzo de 2002, da Dirección Xeral de Conservación da Natureza, pola que se emprazan as persoas interesadas no recurso contencioso-administrativo número 01/0000246/02 IN, interposto por Frigoríficos del Noroeste, S.A. e Francisco Borja Otero Zulueta de Reales.
CONSELLERÍA DE MEDIO AMBIENTE — III. OUTRAS DISPOSICIÓNS — 05/04/2002

A Consellería de Medio Ambiente recibiu da Sala do Contencioso-Administrativo do Tribunal Superior de Xustiza de Galicia, sección primeira, providencia pola que se admite a trámite o recurso contencioso-administrativo número 01/0000246/02 IN, interposto por Frigoríficos del Noroeste, S.A. e Francisco Borja Otero Zulueta de Reales, contra a resolución da Subdirección Xeral de MAN, Caza e Pesca Fluvial, do 12 de xullo de 2001, sobre actuacións do Plan de ordenación de recursos naturais das illas atlánticas.
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 21 de marzo de 2002.
Francisco García-Bobadilla Prósper
Director xeral de Conservación da Natureza
DECRETO 99/2002, do 7 de marzo, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de camiño veciñal 306 Leiro-Pedra do Carro (concello de Leiro).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/04/2002

A Deputación Provincial de Ourense, en sesión do día trinta de novembro de dous mil un, aprobou o proxecto de camiño veciñal 306 Leiro-Pedra do Carro, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Ourense foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día vintecinco de febreiro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día vinteoito de febreiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, a estrada na que se vai actuar é unha importante vía de comunicación de carácter intermunicipal e comarcal, xa que, ademais de uni-la vila de Leiro coa estrada de Carballeda de Avia-Avión-Beariz, é paso obrigado para toda unha serie de parroquias sitas na bisbarra e ribeira do río Avia; xa que logo, é necesario acondicionar dous puntos que presentan dificultade, por se-lo largo da plataforma menor que no resto da estrada, polo que se provocan uns estrangulamentos certamente perigosos para o tránsito rodado e incluso para os viandantes, con evidente risco para a seguridade persoal.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de marzo de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de camiño veciñal 306 Leiro-Pedra do Carro.
Santiago de Compostela, sete de marzo de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 5 de marzo de 2002, da Dirección Xeral de Administración Local, pola que se emprazan as partes interesadas no recurso contencioso-administrativo 03/0007007/2002, interposto por José Tombo Fernández e Pilar Albitos Taboada en nome da sociedade mercantil José Tombo e Hijos, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/04/2002

Recibida da sección terceira da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 03/0007007/2002, interposto por José Tombo Fernández e Pilar Albitos Taboada en nome da sociedade mercantil José Tombo e Hijos, S.L., contra o Decreto 109/2001, do 26 de abril (DOG nº 98, do 23 de maio, corrección de erros DOG nº 120 do 21 de xuño), polo que se declara a urxente ocupación para efectos de expropiación forzosa polo Concello de Xinzo de Limia dos bens e dereitos necesarios para a realización das obras do proxecto de urbanización comarcal C-531, punto quilométrico 0 ó punto quilométrico 3,5.
Esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, remitirlle o correspondente expediente administrativo á dita sala, o que se lles notifica a tódalas persoas interesadas no procede
mento e se emplazan para que poidan constituírse en parte nos autos da sección terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 5 de marzo de 2002.
Alfonso Rueda de Valenzuela
Director xeral de Administración local
CORRECCIÓN de erros.-Orde do 7 de xaneiro de 2002 pola que se procede a executa-la sentencia da Sala do Social do Tribunal Superior de Xustiza de Galicia, dictada no recurso de suplicación 4263/1997, interposto por Jesús Méndez Candal.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 05/04/2002

Advertidos erros na orde da Consellería da Presidencia, Relacións Institucionais e Administración Pública, do 7 de xaneiro de 2002, pola que se procede a executa-la sentencia da Sala do Social do Tribunal Superior de Xustiza de Galicia, dictada no recurso de suplicación 4263/1997, interposto por Jesús Méndez Candal, publicada na páxina 1.145 do DOG nº 23, do 31 de xaneiro, procede face-las seguintes correccións:
No parágrafo sétimo, onde di : «non pode tomar posesión do indicado posto de traballo ata o 16 de maio de 2001», debe dicir «non pode tomar posesión do indicado posto de traballo ata o 16 de maio de 2002».
E no punto primeiro da parte dispositiva, onde di: «con DNI 32442744», debe dicir : «con DNI 32442755».
ORDE do 26 de febreiro de 2002 pola que se autoriza o cambio de titularidade do centro privado Montegrande da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/04/2002

Examinado o expediente iniciado polo centro privado Montegrande da Coruña, polo que se solicita o cambio de titularidade.
Resultando que mediante escritura pública notarial, Matilde Fernández Vázquez cede a súa titularidade, para tódolos efectos, ó Colegio Montegrande, Sociedad Limitada.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de maio), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Montegrande da Coruña a favor do Colegio Montegrande, Sociedad Limitada con tódolos dereitos e obrigas contraídos pola cesionista Matilde Fernández Vázquez, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 26 de febreiro de 2002.
Celso Currás Fernández
Conselleiro de Educación e Ordenación Universitaria
CORRECCIÓN erros.-Orde do 7 de marzo de 2002 pola que se regula o proceso de incorporación para o curso 2002-2003 dos estudiantes ó nivel universitario do ensino nos centros das tres universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/04/2002

Advertido erro no texto da citada orde, publicada no DOG nº 56 do mércores, 20 de marzo de 2002, cómpre publica-la corrección seguinte:
No anexo I, alínea I E . Procedemento propio de ingreso dos maiores de 25 anos, punto 7, segundo parágrafo, páxina 3.640.
Onde di: «A superación das probas habilita o alumno para matricularse no SUG no curso académico para o que fixo as probas ou, como máximo, no curso seguinte».
Debe dicir: «A superación das probas habilita o alumno para matricularse en calquera das tres universidades do Sistema Universitario de Galicia».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 21 de marzo de 2002, da Dirección Xeral de Producción e Sanidade Agropecuaria, pola que se emprazan as persoas interesadas no recurso contencioso-administrativo número 03/0007502/2002 e.m. interposto pola Asociación de Veterinarios de Saneamento de Galicia (Avesga).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 05/04/2002

A Dirección Xeral de Producción e Sanidade Agropecuaria recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 03/0007502/2002 e.m. interposto pola Asociación de Veterinarios de Saneamento de Galicia (Avesga) contra a Resolución do 26 de decembro de 2001, da Dirección Xeral de Producción e Sanidade
Agropecuaria, pola que se modifica a do 30 de xullo de 2001 e se dictan novas normas de validez de acreditacións sanitarias de campaña de saneamento gandeiro (DOG nº 251, do 31 de decembro de 2001).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 21 de marzo de 2002.
Miguel Fernández Rodríguez
Director xeral de Producción e Sanidade Agropecuaria
RESOLUCIÓN do 25 de marzo de 2002 pola que se lle dá publicidade ó acordo do Consello de Dirección do Instituto Galego de Promoción Económica, que aproba a modificación das bases reguladoras das axudas deste instituto para os programas de apoio á continuidade e mellora competitiva da PEME galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/04/2002

O Consello de Dirección do Igape, na súa reunión do 13 de xullo de 2001 aprobou as bases reguladoras das axudas do Igape para os programas de apoio á continuidade e mellora competitiva da PEME galega, publicadas mediante Resolución do 13 de xullo de 2001 (DOG nº 142, do 23 de xullo).
Co fin de procurar un acercamento gradual ó proceso de elaboración dos diagnósticos empresariais, estímase conveniente a habilitación dun período transitorio para os anos 2002 e 2003, nos que a presentación dun diagnóstico previo non sexa un requisito imprescindible para acomete-los proxectos de mellora competitiva para as Pemes, incentivando non obstante a súa elaboración a través da axeitada graduación da axuda.
Na súa virtude e de conformidade coas facultades que teño conferidas,
RESOLVO:
Único.- Publica-la modificación das bases reguladoras das axudas do Igape para os programas de apoio á continuidade e mellora competitiva da PEME galega, acordada polo Consello de Dirección do instituto na súa reunión do 5 de marzo de 2002, engadindo nas ditas bases a seguinte disposición:
Disposición transitoria
Coa intención de que as Pemes galegas poidan face-lo esforzo de diagnose e planificación estratéxica progresivamente, habilítase un período transitorio ata final de 2003, no que o diagnóstico empresarial esixido para acceder ás axudas á implantación de melloras competitivas non será obrigatorio. Durante este período, o diagnóstico empresarial formará parte dos criterios preferentes de concesión e, polo tanto, a súa presentación como fundamento das propostas de acción incrementará significativamente a intensidade da axuda que se conceda ós proxectos aprobados.
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de marzo de 2002.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 14 de marzo de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000229/2002, interposto pola Asociación Profesional de Capataces Forestais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/04/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-adminis
trativo 01/0000229/2002, interposto pola Asociación Profesional de Capataces Forestais contra a orde da Consellería da Presidencia e Administración Pública do 18 de decembro de 2001, pola que se convoca proceso selectivo para o ingreso no corpo de auxiliares técnicos da Xunta de Galicia (grupo D), escala de axentes forestais (Diario Oficial de Galicia nº 250, do 28 de decembro de 2001).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 14 de marzo de 2002.
Belén Prado Sanjurjo
Directora xeral da Función Pública
RESOLUCIÓN do 14 de marzo de 2002 pola que se convoca un curso sobre relacións co cidadán.
ACADEMIA GALEGA DE SEGURIDADE — III. OUTRAS DISPOSICIÓNS — 04/04/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre relacións co cidadán, que deberá desenvolverse conforme as seguintes bases:
Obxectivos.
O curso ten por obxectivos:
-Afondar no carácter de servicio público que caracteriza o traballo policial.
-Analiza-las demandas máis importantes, tanto cuantitativa como cualitativamente, dos cidadáns para cos corpos de policía, coa finalidade de ofertar en calquera ocasión as respostas máis adecuadas.
-Coñece-los cambios sociais operados na interacción entre a policía e os cidadáns, para poder facilitarlles unha maior calidade na atención policial.
Destinatarios.
O curso vai dirixido ós membros dos corpos das policías locais de Galicia e membros da Unidade do C.N.P. adscrita á Comunidade Autónoma de Galicia; e, no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 27.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 12 de abril, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico, e seladas; será isto requisito indispensable para ser admitido nos cursos; o incumprimento deste requisito suporá a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso celebrarase en datas do 22 ó 26 de abril, en horario de 16 a 20 horas.
Relación de admitidos.
A relación de admitidos publicarase o día 15 de abril, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, no concello da Estrada.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de marzo de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 20 de marzo de 2002, da Dirección Xeral de Administración Local, pola que se emprazan as partes interesadas no recurso contencioso-administrativo 03/0007518/2002, interposto por César Augusto Guerrero Isequilla e Carlos Alonso Barcón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/04/2002

Recibida da sección terceira da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 03/0007518/2002, interposto por César Augusto Guerrero Isequilla e Carlos Alonso Barcón, contra o Decreto 22/2002, do 24 de xaneiro (DOG nº 29, do 8 de febreiro), polo que se declara a urxente ocupación para efectos de expropiación forzosa polo Concello de Narón, dos bens e dereitos necesarios para a realización das obras do proxecto de rehabilitación ambiental do bordo marítimo na ría de Ferrol, treito de Narón (parte B).
Esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, remitirlle o correspondente expediente administrativo á dita sala, o que se lles notifica a tódalas persoas interesadas no procedemento e son emprazadas para que poidan constituírse en parte nos autos da sección terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 20 de marzo de 2002.
Alfonso Rueda de Valenzuela
Director xeral de Administración Local
RESOLUCIÓN do 14 de marzo de 2002 pola que se convoca un curso sobre técnicas de mando e dirección.
ACADEMIA GALEGA DE SEGURIDADE — III. OUTRAS DISPOSICIÓNS — 03/04/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre técnicas de mando e dirección, que deberá desenvolverse conforme as seguintes bases:
Obxectivos.
O curso ten por obxectivo principal a actualización dos mandos da policía local nas tarefas de control, organización, dirección e implementación dos servicios propios dos corpos das policías locais, así como a participación, motivación e avaliación dos subordinados dos respectivos cadros de persoal.
Destinatarios.
O curso vai dirixido ós mandos superiores e intermedios dos corpos das policías locais de Galicia, e tamén ós cabos que sexan xefes de cadros de persoal.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 12 de abril, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico, e seladas; será este requisito indispensable para ser admitido no curso, e o incumprimento deste requisito comportará á exclusión do devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar do 22 ó 26 de abril de 2002.
O horario será das 16 ás 20 horas.
Relación de admitidos.
A relación de admitidos publicarase o día 16 de abril no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, no concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de marzo de 2002.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 15 de marzo de 2002 pola que se desenvolven accións dirixidas á promoción e divulgación do cooperativismo e a economía social.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/04/2002

Advertido erro na devandita orde, publicado no DOG nº 62, do 1 de abril de 2002, cómpre face-la oportuna corrección, no sentido de inseri-los anexos omitidos a seguir: